8.2.2023
SL
Uradni list Evropske unije
L 38/71
Dodatek I Sektorji obnovljivih virov energije Naslednji sektorji obnovljivih virov energije so upravičeni do finančnih pogojev iz tega sektorskega dogovora pod pogojem, da se njihovi vplivi obravnavajo v skladu s priporočilom Sveta o skupnih pristopih na področju uradno podprtih izvoznih kreditov ter postopka skrbnega pregleda na področju okoljske in družbene odgovornosti (1) iz leta 2012 (kakor so ga naknadno spremenile članice delovne skupine OECD za izvozne kredite in kreditno jamstvo (ECG) ter kakor ga je sprejel Svet OECD): a) vetrna energija (2); b) geotermalna energija; c) energija plimovanja in energija morskih tokov; d) energija valov; e) osmozna energija; f) fotovoltaična sončna energija; g) sončna termalna energija; h) oceanska termalna energija; i) bioenergija: ves trajnostni deponijski plin, plin iz naprav za čiščenje odplak, energija bioplina ali gorivo iz energetskih naprav za biomaso.
‚Biomasa‘ pomeni biološko razgradljiv del proizvodov, odpadkov in ostankov v kmetijstvu (vključno s snovmi rastlinskega in živalskega izvora), gozdarstvu in povezanih panogah ter biološko razgradljiv del industrijskih in komunalnih odpadkov; j) hidroenergija; k) energijska učinkovitost projektov v zvezi z obnovljivimi viri energije.
(1) Razume se, da priporočilo iz leta 2012 velja tudi za projekte, ki niso upravičeni do teh finančnih pogojev.
(2) Najdaljši rok odplačevanja za dvigalne ploščadi, ki se uporabljajo pri postavljanju vetrnih turbin, je 12 let.